

PROJEKTS uz 13.09.2023.

vēlamais datums izskatīšanai: Attīstības komitejā: 13.09.2023.

domē: 28.09.2023.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2023.gada 28.septembrī **Nr.**«DOKREGNUMURS»

**Par nekustamo īpašumu “Oši” un “Liepas”, Divezeros zemes ierīcības projekta apstiprināšanu**

Ādažu novada pašvaldības dome (turpmāk – Dome) izskatīja sabiedrības ar ierobežotu atbildību “Baltex Group” (reģistrācijas Nr. 40103274353, juridiskā adrese: Leņķa iela 9, Rīga, Latvija, LV-1006; e-pasts: info@baltexgroup.lv) sertificēta zemes ierīkotāja Māra Seržana (sertifikāta Nr.AA0168) 02.08.2023. iesniegumu (reģistrēts 03.08.2023. ar Nr. ĀNP/1-11-1/23/4012 ar lūgumu apstiprināt zemes ierīcības projektu nekustamā īpašuma “Oši” ar kadastra Nr. 8044 001 0008 sastāvā esošās zemes vienības Smilškalnu ielā 26, Divezeri, Ādažu pag., Ādažu nov., ar kadastra apzīmējumu 8044 001 0199 un nekustamā īpašuma “Liepas” ar kadastra Nr.8044 001 0201 sastāvā esošās zemes vienības "Liepas", Divezeri, Ādažu pag., Ādažu nov. ar kadastra apzīmējumu 8044 001 0200 robežu pārkārtošanai un piešķirt lietošanas mērķus projektētajām zemes vienībām.

Dome 28.06.2023. pieņēma lēmumu Nr.217 “Par zemes ierīcības projekta uzsākšanu Smilškalnu ielā 26, Ādažos”, ar kuru tika atļauts izstrādāt zemes ierīcības projektu robežu pārkārtošanai nekustamā īpašuma “Oši” zemes vienībai ar kadastra apzīmējumu 8044 001 0199 un nekustamā īpašuma “Liepas” zemes vienībai ar kadastra apzīmējumu 8044 001 0200.

Izvērtējot iesniegumu un ar to saistītos apstākļus, konstatēts, ka nav nepieciešama zemes ierīcības projekta pilnveidošana vai noraidīšana.

Pamatojoties uz:

1. Teritorijas attīstības plānošanas likuma 12.panta trešo daļu, kas noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu;
2. Zemes ierīcības likuma 19.pantu, kas noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu;
3. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punktu, kas noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju;
4. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punktu, kas noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu;
5. **Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu, kas noteic, ka** lietošanas mērķi nosaka, ja tiek izveidota jauna zemes vienība vai zemes vienības daļa**;**
6. **Ādažu novada pašvaldības domes 28.06.2023. lēmumu Nr.217 “ Par zemes ierīcības projekta uzsākšanu Smilškalnu ielā 26, Ādažos”,**

kā arī ņemot vērā, ka jautājums tika izskatīts un atbalstīts Attīstības komitejā 13.09.2023., Ādažu novada pašvaldības dome

**NOLEMJ:**

1. Apstiprināt sertificēta zemes ierīkotāja Māra Seržana (sert. Nr. AA0168) izstrādāto zemes ierīcības projektu nekustamā īpašuma “Oši” zemes vienības ar kadastra apzīmējumu 8044 001 0199 un nekustamā īpašuma “Liepas” zemes vienības ar kadastra apzīmējumu 8044 001 0200 robežu pārkārtošanai.
2. Saglabāt projektētajai zemes vienībai Nr.1 (kadastra apzīmējums 8044 001 0199) 7,7637 ha kopplatībā adresi Smilškalnu iela 26, Divezeri, Ādažu pag., Ādažu nov., LV-2164 un noteikt nekustamā īpašuma lietošanas mērķi - zeme, uz kuras galvenā saimnieciskā darbība ir mežsaimniecība (NĪLM kods 0201).
3. Piešķirt projektētajai zemes vienībai Nr.2 (kadastra apzīmējums 8044 001 0200) 0,4643 ha kopplatībā adresi Smilškalnu iela 22, Divezeri, Ādažu pag., Ādažu nov., LV-2164 un noteikt nekustamā īpašuma lietošanas mērķi - Individuālo dzīvojamo māju apbūve (NĪLM kods 0601).
4. Mainīt adresi ēkai ar kadastra apzīmējumu 8044 001 0008 008 no "Liepas", Divezeri, Ādažu pag., Ādažu nov., LV-2164 uz Smilškalnu iela 22, Divezeri, Ādažu pag., Ādažu nov., LV-2164.
5. Likvidēt adresi "Liepas", Divezeri, Ādažu pag., Ādažu nov., LV-2164 (kods adrešu klasifikatorā 103935050) saistībā ar to, ka tā nav piesaistīta nevienam adresācijas objektam.
6. Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
7. Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi un objektu īpašniekiem uz deklarētās dzīves vietas adresēm.
8. Par lēmuma izpildes kontroli atbild pašvaldības izpilddirektora vietnieks.
9. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Zemes ierīcības projekts.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

Iesn.:@

VZD uz e-adresi

Īpašniekiem pa pastu

M.Cinis, 67398063